
RESUME 

Le manque d' informations concernant les Roumains de la region serbo- 
bulgaire de Timok a ete un des traits caracteristiques de la jeune 
historiographie roumaine. Cette lacune a ete completee aux premieres annees 
du XXe siecle a la suite des recherches deroules sur terrain notamment par le 
grand savant George Valsan, mais aussi par G. Giuglea et L.T. Boga. Les 
conclusions de leurs demarches ont revele une idee fondamentale pour 
l'histoire nationale: la communaute roumaine de Timok fait partie, du point 
de vue linquistique et etnographique, de la grande famille des roumains nord- 
danubiens. Les travaux de plusieurs historiens, tels que George Murnu et 
Silviu Dragomir, ont apporte, dans la periode d'entre les deux guerres 
mondiales, une contribution majeure a une meilleure connaissance du passe 
historique de ce segment du pleupe roumain. 



Chestiunea timoceana a intrat relativ tarziu in atentia opiniei publice romanesti 
si a istoriografiei nationale 1 , cu toate ca mentiuni despre romanii timoceni pot fi 
intalnite pe plan stiintific european inca din secolul al XVII-lea; la 1695, contele 
Luigi Ferdinando Marsilli, cunoscut geograf si cartograf, calatorind pe Dunare de la 
Cazane pana la Rusciuk (Ruse) ii pomenesti astfel: „I (Valachi) danubii ripas 
accalere incipiunt, quae fiunt a ramis montis aemi et carpati" 2 . Pe harta sa, reprodusa 



1 Dupa instaurarea regimului comunist in Romania, chestiunea romanilor din Valea 
Timocului a fost ignorata total in mod voit, presupunandu-se ca oficializarea acesteia ar fi dus 
la perturbarea relatiilor cu Iugoslavia si Bulgaria. Au fost permise doar trimiterile la existenta 
comunitatii romanesti din Banatul Sarbesc, in contextul studierii consecintelor tratatelor de 
pace care au urmat Primului Razboi Mondial. Dupa anul 1989 insa, a vazut lumina tiparului o 
seama de contributii stiintifice care au abordat atat aspectul istoric cat si pe eel lingvistic, 
legate de existenta romanilor din Valea Timocului. 

2 A.F. Marsilli (Marsigli), Danubius Panonico-Mysicus, Haga, 1726, torn I, p. 27. 
Acest pasaj celebru privind existenta romanilor timoceni a fost reprodus de George Valsan 
in articolul Romanii din Bulgaria §i Serbia (a^ezare, vechime, numdr, fizonomie, stare 
economica si sociala) din culegerea Romanii din Timoc, ingrijita de C. Constante si 
A. Golopentia, Bucuresti, tipografia „Bucovina", I.E. Torotiu, 1943, vol. 3, p. 59. Despre 
contele Marsilli, vezi Andrei Pippidi, Cunoasterea sud-estului european ca stiinta: opera 
ineditda luiL.F. Marsilli, in „Sud-estul si contextul european". Buletin II, 1994, p. 13-20. 

in lucrarea Danubius Panonico-Mysicus, Marsilli insemnase mai multe denumiri de 
localitati avand o rezonanta evident romaneasca precum Palancutza si Banul. Primele 
informatii si date mai precise le aflam insa de la geograful maghiar Szabo Josef care, 
in anul 1875, a intreprins, la solicitarea Academiei de Stiinte de la Budapesta, 
cercetari in localitatile situate pe malul drept al Dunarii. Concluziile sale, expuse in 
studiul Utazdsi Segyzetek Szerbiarol-Etnographiai es Foldrajzi Tekintetben (Note de 
calatorie in Serbia din punct de vedere geografic §i etnografic), aparut in Buletinul 
Societatii geografice maghiare din 26 martie 1875, suna astfel: Valahii locuiesc in 
partile orientale ale Serbiei in mase compacte, fiind mai numerosi decat sarbii; 
localitatile populate in principal de romani sunt Pozarevac, Negotin, Zajecar si 
Kladova. „In trecerea mea pe aici am intalnit numai Valahime, sate intregi in care 
numai preotul si carciumarul erau sarbi. Acestea sunt districtele (judetele) care se 
invecineaza cu Tara Romaneasca ...", nota geograful maghiar, pentru a conchide: 
„Valahii au locuit aceste tinuturi inca inainte de asezarea sarbilor. Numarul lor este 
actualmente de vreo 175.000"\ Aceste informatii sunt reluate si amplificate de catre 
savantul german G. Weigand, care la 1900 a tiparit la Leipzig studiul Die Rumdnische 
Dialekte 4 , rezultat al unor cercetari minutioase intreprinse pe teren, in tinuturile 
sarbesti si bulgaresti locuite de romani; lucrarea lui Weigand a reprezentat cea mai 
cuprinzatoare referire la romanii timoceni din pragul secolului al XX-lea, continand 
si enumerarea localitatilor cu populatie romaneasca din districtele bulgaresti Vidin 
(cu subdiviziunile administrative Kula si Lorn), Vraca si Plevna, vizitate personal de 
profesorul german. Tot Weigand afirma intr-un alt studiu despre romanii din nord-estul 
Serbiei: „Populatia din Craina este romaneasca. Aceasta regiune, nu numai ca este 
deocamdata la adapost de slavizare, dar chiar se constata o intarire considerabila a 
elementului romanesc, aceasta in general prin crestere naturala, dar si prin deplina 
asimilare a elementelor slave din Craina, exceptie facand Negotin si satele sarbesti 
din preajma sa" 5 . 

Catre fmele secolului al XlX-lea au mai scris despre romanii timoceni si alti 
autori proveniti din centrul si vestul Europei, in majoritatea lor geografi, intre care 
amintim pe englezii Mackenzie Muir si A.P. Irby care in lucrarea Map of the South 
Slavonic Coutries, Londra, 1867, atestau existenta in tarile sud-slave de la sud de 
Dunare a unei numeroase comunitati romanesti, pe francezul Guillaume Lejean care, 
in a sa Carte etnografique de la Turquie d'Europe et des etats vassaux autonomes, 
mergea mai departe afirmand continuitatea indiscutabila a elementului romanesc din 
dreapta Dunarii si exemplificand cu cazul concret al romanilor din Timoc cu extensie 



3 Ibidem, p. 46-47 

G. Weigand, Die Rumanischen Dialekte der kleinen Walachei, Serbien und 
Bulgarien. Reisebericht durch Rumdnische Spracheleite in Servien und Bulgarien (Dialectele 
romanesti ale Valachiei Mici, Serbiei f?i Bulgariei) in „Serbenter Jahresbericht des Institut 
fur Rumanisches Sprache", Leipzig, 1900; studiul a fost reprodus in culegerea Romanii din 
Timoc, vol. I, p. 77-91, respectiv vol. II, p. 34-51. 

G. Weigand, Die Rumdnen in Serbien (Romanii din Serbia), Globus, 1900, vol. VII, 
p. 265-266, 269. Completari la cercetarile lui Weigand sub raport etnografic aflam la Frantz 
Kanitz, Das Konigreich Serbien (Regatul Serbiei), Leipzig, 1904. 

pana in zona Vidinului; aceeasi idee a continuitatii romanesti pe aceste meleaguri 
aparea si la cercetatoral austriac H. Kiepert, reprodusa fiind in lucrarea sa Volker und 
sprachen Karte von Osterreich und die unter Donaulandern, Viena, 1869. Insistenta 
cu care acesti autori pomeneau despre existenta si continuitatea unui puternic 
segment etnic romanesc in teritoriile sud-slave din imediata apropiere a Dunarii arata 
ca aceste opinii capatasera un contur precis in mediile stiintifice central-europene. 
Faptul a iesit in chip hotarator in evidentaprin scrierile savantului Constantin Jirecek, 
nume de referinta in domeniul romanitatii balcanice, autor intre altele al lucrarii Die 
Wldchen und Maurowlachen in den Denkmdlern von Ragusa, Praga, 1879; in 
Geschichte der Serben, Gotha, 1912, Jirecek precizeaza: „Valahii nu lipsesc din 
niciun document manastiresc din secolele XII-XIV in Serbia, Bosnia si Hertegovina, 
unde raguzanii socotesc triburile de la Trebinje, Ljubinje si Gacko intre cele Valahe. 
Locuitorii acestor parti se numeau pe sine Romani dupa marturisirea geografiilui 
Venetian Negri" 6 . 

Precizari cu privire la prezenta romanilor in Serbia facute inainte de anul 1900 
gasim si la autorii sarbi insisi. Astfel, V. Karic in cartea sa intitulata Serbia, tiparita la 
Belgrad in 1887, fixa cronologic asezarea romanilor in tara sa in jural anului 1481, 
fiind din acest punct de vedere o exceptie printre compatriotii sai in randul carora era 
larg raspandita teoria conform careia romanii ar fi venit in Serbia dupa secolul al 
XVII-lea; ba chiar intr-un pasaj, Karic afirma ca la sosirea pe teritoriul ce avea sa 
devina marea lor patrie, sarbii ar fi gasit aici o „populatie rastica romana" cu care ar 
fi angajat o lupta pentra suprematie terminata cu victoria sarbeasca si cu asimilarea 
acestei populatii bastinase, asimilare petrecuta inainte de cucerirea otomana 7 . Un alt 
autor sarb preocupat de prezenta romanilor in tara sa a fost Tihomir Djordjevic; in 
brosura acestuia Kroz nose rumuna (Printre romanii nogtri) se gasesc destule pasaj e 
suparator de tendentioase, injurioase chiar: George Valsan marturisea ca nu-i fusese 
niciodata dat sa citeasca acuzatii atat de grosolane la adresa romanilor ca in lucrarea 
lui Djordjevic . Dar, chiar lainceputul expunerii sale, Djordjevic recunoaste: „Eu stiu 
ca multi dintre inapoiatii nostri patrioti vor obiecta ca fac cunoscut strainatatii pe 
romanii din Serbia si ca adevaral asupra romanilor din Serbia ar putea atrage 
preocupari fata de acestia, ceea ce e un mare pericol. Poate ca aceasta se va si 
intampla, dar si fara aceste randuri ale mele, o lume intreaga stia ca sunt romani in 
Serbia" 9 . Lucrarea autoralui sarb furniza informatii asupra unui recensamant efectuat 
in Serbia la 1850, cand se publicasera date privind existenta pe cuprinsul statului 
vecin a 828.999 de sarbi si 104.343 de romani, cifre pe care Djordjevic le comenta ca 
fiind destul de exacte 10 . Datele mentionate coincideau in general cu rezultatele 
primului recensamant sarb, eel din 1846, unde ii aflam si pe locuitorii comunitatilor 



Cosntantin Jirecek, Staat und Gesellschaft in mittelalterlichen Serbien, Wien, I, 
1912, p. 154§iurm. 

7 Vezi comentariile privind teoriile autorului sarb la Gheorghe Zbuchea, Romanii 
timoceni. Destin istoric §i documente, Editura DC promotions, 2005, p. 225. 

Tihomir Djordjevic, Kroz nase rumuna (Printre romanii no§tri), Beograd, 1913 
Ibidem, p. 4 
Ibidem, p. 7 

romanesti care, se preciza in text, erau asezati in patru districte din regiunea Timoc-Morava, 
anume Kuprija, Krajna (Craina), Pozarevac si Crnareka (sau Timoc) 11 . In anul 1916, 
etnograful bulgar Stojan Romansky de la Universitatea din Sofia a efectuat in Timocul 
sarbesc o temeinica cercetare de teren din care a rezultat un studiu 12 , am putea spune, 
cu atat mai pretios cu cat cercetatorul bulgar manifestase o totala lipsa de simpatie la 
adresa romanilor. Romansky a corectat afirmatiile profesorului german Weigand 
(care stabilise anterior existenta in Morava-Timoc a unui numar de 83 de sate 
romanesti) oferind date despre 1 5 1 de sate cu populatie integral romaneasca si alte 42 
de localitati mixte romano-sarbe 13 . In plus, etnograful bulgar a demonstrat inexactitatea 
statisticilor oficiale sarbesti de la sfarsit de secol al XlX-lea si inceput de secol al XX-lea, 
in sensul existentei unui numar mult mai mare de romani in zona Timoc-Morava. Cat 
despre vechimea asezarii populatiei romanesti pe aceste meleaguri, Romansky prelua 
integral teoria sarbeasca potrivit careia romanii si-ar fi facut simtita prezenta aici de-abia 
incepand cu ultimii ani ai secolului al XVII-lea cand, in urma sangeroaselor conflicte 
regionale, zona Moravei si Timocului se golise de populatia sarbo-bulgara; ulterior, 
conform aceleiasi teorii, printr-un spor natural datorat natalitatii insotit de o 
permanenta imigratie din nord, aceasta zona a capatat un caracter pur romanesc. 

O buna parte a autorilor romani din secolul al XlX-lea a trecut sub tacere 
chestiunea timoceana. Ca motivatie s-ar putea invoca lipsa izvoarelor istorice, 
impediment capital in orice cercetare. Inceputurile le aflam, din nefericire, sporadice 
si vagi, in opera unui Dimitrie Cantemir si ulterior, in secolul al XlX-lea, la Balcescu 
si Kogalniceanu. Au existat si scrieri care au ignorat total problema prezentei 
romanilor in Timoc, cum a fost, de exemplu pamfletul Romanii din Peninsula 
Balcanicd, Bucuresti, 1885 in care autorul, N. Papilian, a prezentat, sumar de altfel, 
doar situatia comunitatilor aromanesti din provinciile europene ale Imperiului 
Otoman. Alti autori au facut referiri tangentiale la romanii din Balcani. 

M. G. Obedenaru intr-o lucrare tiparita la Paris in aceeasi perioada facea o 
mentiune despre „... le nombre des Roumains en Bulgarie et dans la Dobroudja 
(provinces turques) 80.000 14 . G. Bratianu in cartea sa despre panslavism, editata tot 
la Paris in 1877, preciza: „Ainsi, pour n'en citer que un exemple, la Bulgarie, qui 
compte 4,500,00 ames, est habitee non seulement par les Bulgares, mais la moitie de 
sa population de campagne est composee de Turcs, Roumains, Grecs, Circassiens, 
Armenens, Albanais, Serbes, Juifs, etc" 15 . 



Florea Florescu, Romanii din Iugoslavia. Istoric si evolutie demografica, in 
„Timocul", anul VIII, caiet I, 1941, p. 19. Vezi §i Gheorghe Zbuchea, op. cit, p. 32. 

Stojan Romansky, Rumunite mezdu Timok i Morava {Romanii dintre Timoc si 
Morava), in makedonski pregled, Sofia, anul II, 1926, p. 139-225. Data fiind importanta sa, 
studiul a fost reprodus integral in „Timocul", Bucuresti, anul II, nr. 3-7 (martie-iulie) 1935, 
din care citam si noi. 

Ibidem, p. 9 

M.G. Obedenaru, La Roumanie economique d'apres les donnees les plus recentes, 
Ernest Leroux Editeur, Paris, 1876, p. 373 

G. Bratiano, Le panslavisme et ses dangers pour L' Europe, E. Dentu Libraire 
Editeur, Paris, 1877, p. 30 

Tot pe atunci, in 1878, Nifon Balasescu estima cain Bulgaria, mai precis de-a 
lungul Dunarii, in Dobrogea de sud si in regiunea Isker, se aflau 150 de sate 
romanesti totalizand o populatie de circa 200.000 locuitori 16 . Situatia in domeniul 
istoriografic se imbunatateste vizibil odata cu intrarea in secolul al XX-lea, cand incep 
sa apara contributii care pun bazele unei cercetari stiintifice nationale in privinta 
romanilor timoceni. Ne referim in primul rand la monografia lui C.S. Constante 
(Delatimoc) despre romanii din Serbia, aparuta in 1907, prima tentativa romaneasca 
de prezentare stiintifica a chestiunii timocene 17 . Desi marcata de o vizibila tenta 
nationalist-sentimentala inerenta epocii, lucrarea lui C.S. Constante este importanta 
deoarece fixeaza o suma de date esentiale ale problemei timocene care vor deveni 
ulterior jaloane de referinta ale istoriografiei romane. Astfel, el afirma ca romanii din 
Timoc formau o masa omogena de circa 300.000 de indivizi localizati in zona 
cuprinsa intre raurile Morava, Timoc si Dunare, anume in districtele Craina (Krajna), 
Morava, Pozarevac si Timoc (Cuprija): in aceste patru districte autorul stabilea 
existenta unui numar de 542 de sate dintre care 165 aveau o populatie curat 
romaneasca. Combatand teoria sarbeasca, Constante considera ca romanii din Valea 
Timocului puteau fi considerati drept locuitori de obarsie ai acestei regiuni, ei 
rezistand vicisitudinilor istoriei pana in secolul al XlV-lea, cand au primit in sanul lor 
un aport masiv de imigratie romaneasca din nordul Dunarii 18 . Acestei teorii aveau sa 
se ralieze ulterior si alti cercetatori romani. Astfel, in 1912, G. Giuglea, pe baza unor 
studii de toponime efectuate pe teren, tragea concluzia ca romanii erau cei mai vechi 
locuitori ai regiunii timocene 19 . Tot atunci, cercetarea etnografica si toponimica 
intreprinsa de L.T. Boga, atragea atentia asupra caracterului pronuntat banatean al 
limbii vorbite de romanii timoceni 20 . Cele doua studii inaugurau un nou capitol in 
stiinta romaneasca despre romanii din Timoc, eel lingvistic, poate inca mai important 
decat eel istoric, intrucat avea posibilitatea de a impune argumente vizibile, evidente 
si foarte greu de combatut. Preluand ulterior aceasta cercetare, Sextil Puscariu 
demonstra ca numele mai multor cursuri de apa, munti si dealuri precum Peris, 
Migiora, Vlahovo, Mergelat, Vlasko Polje, Ursulica, Singurica, etc. din districtele 
sarbesti Krusevac si Kucevo aflate in perimetrul zonei timocene dovedeau asezarea 
masiva a vlahilor in aceasta regiune in evul mediu . 



16 „la Bulgarie comprenat tante la rive droit du Danube, la Dobroudja et le district 
d'lsker, environ 150 villages... 200,000 ames" (preluat de la N. Densusianu, L'element latin 
en Oreint, Bucarest, 1878. 

C.S. Constante (Delatimoc), Romanii din Serbia. Monografie etnica §i statistica, 
Bucuresti, 1907 

18 Teoria era reluata si completata intr-o contributie ulterioara a autorului, Romani 
din Valea Timocului §i a Moravei, Bucuresti, 1929. 

19 G. Giulea, Romanii din Serbia, in „Anuarul de geografie si antropogeografie", 
Bucuresti, anul II, 1911-1912, reprodus integral in culegerea de izvoare Romanii din Timoc, 
vol. I., p. 161-171. 

20 L.T. Boga, Romanii din Serbia, in „Anuarul de Geografie si Antropogeografie", 
anul II, 191 1-1912, reprodus in culegerea Romanii din Timoc, vol. I, p. 177-190. 

21 Sextil Puscariu in Etudes de linguistique roumaine, Imprimeria Nationals, Bucuresti, 
1937, p. 63 

Inainte de Primul Razboi Mondial, George Valsan in studiul sau Romdnii din 
Serbia, demonstra cu binecunoscuta sa rigoare ca romanii timoceni reprezinta o 
prelungire naturala, fireasca a elementului romanesc nord-dunarean, ei formandu-se 
si evoluand in mod unitar cu fratii lor de peste fluviu, deoarece Dunarea nu a repre- 
zentat niciodata o bariera de separare a neamului romanesc 22 . Reluand tema in 1928, 
George Valsan observa ca, avandu-se in vedere unitatea geografica indisolubila a 
tinuturilor Portilor de Fier, teza unei imigratii romanesti recente in Serbia nu avea 
consistenta, intrucat cine a locuit partea masivului muntos aflata la nord, a locuit si 
partea aflata la sud de Dunare, fluviul nefiind, in aceasta privinta, o piedica 23 . 
Dimpotriva, Dunarea a inlesnit circulatia transversala pe valea sa. Intreaga evolutie 
istorica, incheie autorul, demonstreaza ca tinutul Timocului Sarbesc nu a fost sarbesc 
decat cu numele, stapanirea statului sarb datand aici de mai putin de un secol. 

Potrivit unui alt studiu al aceluiasi autor 24 , romanii au populat nemtrerupt 
portiunea de pe malul drept al Dunarii cuprinsa intre Vidin si raul Timoc, ei formand 
pana la 1878 un lant continuu de-a lungul fluviului, impreuna cu fratii lor din Timocul 
Sarbesc. Cat despre originea lor, Valsan credea ca acestia nu provin ca obarsie din 
vechea populatie vlaha a Peninsulei Balcanice, ci apartin mai degraba marelui grup 
carpato-danubian. Excelent cunoscator al aspectelor etnografice, acelasi Valsan nota 
tot aici ca romanii din zona Vidin (pe care-i cunoscuse indeaproape) se imparteau, in 
functie de asezarea lor geografica, in padureni si dunareni, primii locuind tinuturile 
deluroase de la granita bulgaro-sarba, in vreme ce ceilalti ocupau sesul manos de 
langa Dunare: padurenii practicau cresterea vitelor spre deosebire de dunareni, 
ocupati in principal cu agricultura. Examinand statisticile oferite de diversi autori cu 
privire la populatia romaneasca din zonele citate, Valsan estima numarul romanilor 
din cele doua Timocuri, eel sarbesc si eel bulgaresc, la cca. 300.000 de indivizi. 

Primele contributii ale lui Silvu Dragomir 25 apar in anii 1922-1924 la Cluj si 
reprezinta intaia mare tentativa a istoriografiei romane de a strapunge bezna repre- 
zentata de evul mediu, mai ales eel timpuriu, pentru istoria romanilor din dreapta 
Dunarii. Cercetand asezarea vlahilor in intregul areal al Iugoslaviei de atunci, 
cuprinzand Dalmatia, Croatia, Muntenegru, Silviu Dragomir opina, referindu-se la 
tinutul aflat intre Vidin si Morava, ca intreaga vale a acestui rau a constituit o veche 
vatra a vlahilor balcanici; 26 primele informatii despre acestia continute intr-o sursa 
istorica le aflam in cronica clericului Ansbertus, care insotise expeditia lui Frederic 



22 George Valsan, Romdnii din Serbia, in „Anuarul de Geografie si Antropogeografie", 
anul II, 1911-1912, reprodus in Romdnii din Timoc, vol. I, p. 137-161. 

23 Idem, Romdnii din Serbia, comunicare prezentata in 1928, publicata postum in 
„Anuarul Societatii Regale Romane de Geografie", Bucuresti, anul LVI (1937), p. 14-18. 

24 Idem, Romdnii din Bulgaria §i Serbia, in culegerea editata impreuna cu C. Arion, 
Romania §i popoarele balcanice, Bucuresti, 1913, p. 60-65. vezi si A. Andrei, Romdnii din 
Bulgaria §i Serbia infati§ati la 1913 de profesorul G. Valsan, in „Timocul", anul IX, caietul I, 
1942, p. 16-17. 

25 Silviu Dragomir, Vlahii din Serbia in secolele XII-XV, in „Anuarul Institutului de 
istorie nationala", I, Cluj, 1921-1922, p. 279-299, respectiv Vlahii si morlacii. Studiu din 
istoria romdnismului blacanic, Imprimeria Bornemisa, Cluj, 1924 

26 Ibidem, p. 33-34 

Barbarossa prin spatiul balcanic spre Constantinopole in anul 1189. Asezarile 
romanilor din Serbia, sustine Silviu Dragomir, se aflau intr-o permanenta legatura cu 
acelea ale vlahilor din Bulgaria prin regiunea muntoasa situata la vest de Pcina si de 
raul Morava 27 . Dupa autor, elemental romanesc din jumatatea nordica a Peninsulei 
Balcanice se impartea in doua grupuri mari: unul rasaritean, cuprinzand comunitatile 
romanesti din Bulgaria si altul apusean, ce includea pe vlahii din Serbia, Bosnia, 
Hertegovina si Croatia-Dalmatia. Aceste doua grupuri erau, cu toate acestea, intr-un 
contact neintrerupt datorat asezarilor vlahe din valea Timocului si Krajna, situate la 
frontierele Serbiei si Bulgariei medievale 28 . 

Existenta acestei zone de contact timocene, caracterizata atat prin prezenta 
compacta a populatiei romanesti, cat si prin absenta satelor bulgaresti si sarbesti, il 
determina pe Sextil Puscariu sa emita ipoteza (preluand o teorie a lingvistului 
olandez Van Wijk) conform careia romanii de aici, stabiliti intre bulgari si sarbi, ar fi 
jucat un rol decisiv in separarea slavilor de sud in doua grupuri lingvistice distincte 29 . 

Sintetizand rezultatele investigatiilor efectuate pana atunci, cercetarea 
romaneasca din anii 30 ai secolului trecut ajungea la concluzia ca poporul roman s-a 
format pe o arie spatiala unica, atat in nordul cat si in sudul Dunarii: in acest sens, 
lucrarile de specialitate indicau in mod frecvent o regiune aflata la sud de Dunare 
care ingloba in mod cert Valea Timocului. Astfel, Alexandru Rosetti scria in prima 
editie a tratatului sau de istorie a limbii romane: „Limba romana s-a format pe un 
teritoriu intins nord si sud dunarean ce cuprindea, in partea lui meridionals, bazinul 
vestic al Drinei, la sud de Skopje si sud-vestul Bulgariei, regiunea de-a lungul 
Dunarii inspre mare, Banatul, regiunea romanizata din Ardeal si Oltenia, sau cu alte 
cuvinte provinciile Moesia Superioara si Inferioara, Dacia si Panoniainferioara" 30 . 
Acelasi Rosetti preciza, in editia a doua a lucrarii citate ca, inca din primele secole 
ale asezarii slavilor in Peninsula Balcanica, intre grupul de populatie sarba si eel de 
populatie bulgara a existat un teritoriu-enclava unde se vorbea o limba de tip 
romanic 31 . Inscriindu-se pe linia unor preocupari similare, C. Grofsoran, aborda 
chestiunea satelor vlahe situate intre Drava si Sava, despre care au existat mentiuni 
inca de la 1630, examinand organizarea acestora consfmtita intr-un statut reprodus 
in text 32 . O lucrare de sinteza care a umplut un gol in istoriografia noastra a fost si 
monografia lui C. Noe si M. Popescu Spineni, despre romanii din Bulgaria, tiparita 
in ajunul izbucnirii celui de-al II-lea razboi mondial 33 . Un merit aparte al lucrarii a 



27 Ibidem, p. 106. Studiul sau din 1922 citat mai sus continea descrierea amanuntita a 
asezarilor locuite de romani in Serbia Evului Mediu. 

28 Idem, Vlahii §i morlacii, p. 106-107. Dupa cateva decenii, Silviu Dragomir publica o 
sinteza cuprinzatoare a cercetarilor sale: Vlahii din nordul Peninsulei Balcanice in Evul Mediu, 
Editura Academiei, Bucuresti, 1959. 

29 Sextil Puscariu, op. cit., p. 63 

Alexandru Rosetti, Istoria limbii romane. II. Limbile balcanice, Bucuresti, 1938 
Idem, Istoria limbii romane de la origini pana in secolul al XVII -lea, Editia a doua, 
Editura Stiintifica si Enciclopedica, Bucuresti, 1978, vol. I, p. 216 

32 G. Grofsoran, In tara dacilor, in „Revista Institutului Banat-Crisana", anul VIII 
(1940), 6, nr. 27, p. 1-12 

33 C. Noe, M. Popescu-Spineni, Les Roumains de Bulgarie, Ramuri, Craiova, 1939 

fost folosirea de catre autori a surselor bulgaresti de informatii, greu accesibile la 
acea data cercetarii romanesti. Prin utilizarea acestor surse, in special a situatiilor 
statistice oficiale publicate in tara vecina, C. Noe si M. Popescu-Spineni au dorit sa 
demonstreze, intre altele, ca autoritatile bulgare de dinainte de 1939 au dezavantajat 
net minoritatea romaneasca, cifrele continute in statistici privind numarul etnicilor 
romani precum si al satelor locuite de acestia din urma fiind inferioare celor reale. 
Tot in ajunul razboiului vedea lumina tiparului o prima contribute a lui Theodor 
Trapcea dedicata romanilor din Timoc 34 , dintr-o serie care avea sa se incheie in 
1946 printr-o cuprinzatoare sinteza, aparuta sub auspiciile Institutului de studii si 
cercetari balcanice, si care avea sa insumeze cea mai mare parte a informatiilor 
despre romanii timoceni disponibile atunci 35 . In studiul aparut in 1939, Trapcea 
cita, intre altele, o cronica sarbeasca anonima care, relatand despre luptele dintre 
fiii sultanului Baiazid pentru succesiune, preciza ca unul dintre acestia, cunoscutul 
Musa, izbutise sa recruteze din partile Imperiului situate in apropiere de Dunare, o 
multime de adepti „vlahi, sarbi si bulgari". Acest teritoriu, arata Trapcea, adica 
tinuturile Krajna si Crnareka (Timoc) s-a bucurat sub stapanirea otomana de o 
autonomie reala, intrucat era o feuda personala a sultanilor, ceea ce insemna ca 
niciun supus nu avea permisiunea sa se stabileasca aici: aceasta interdictie, comenta 
autorul, a contribuit la mentinerea intacta a elementului romanesc din regiune, aflat 
la adapost de slavizare. In acelasi an, savantul George Murnu publica studiul sau 
Romanii din Bulgaria in Evul Mediu, o patrunzatoare incursiune in lumea cronicilor 
bizantine si apusene care ii pomeneau pe vlahii balcanici, de la Choniates (care cita 
in cronica sa de 34 de ori pe vlahi si numai de 9 ori pe bulgari) si Kekaumenos 
pana la germanul Ausbertus, marturii care certificau insemnatatea cu totul aparte pe 
care o dobandisera vlahii in Bulgaria medievala 36 . 

In anii celui de-al doilea razboi mondial s-a simtit nevoia unei sistematizari si 
centralizari a datelor si informatiilor continute in contributiile romanesti si straine 
despre chestiunea timoceana si aparute de-a lungul vremii. Astfel au fost editate in 
1942-1943 cele trei volume ale culegerii Romanii din Timoc, ingrijita de C. Constante 
si A. Golopentia 37 , un instrument de lucru extrem de pretios, grupand majoritatea 
surselor istoriografice moderne care au facut referire la romanii timoceni. Volumul I 
se deschidea cu fragmentul despre romani din studiul lui G. Lejean, deja citat, 
Etnographie de la Turguie d'Europe tiparit la Petremans Geographischen Mitteilungen, 
Gotha, 1861, in care autorul dadea cifra de 104.343 romani locuitori ai Timocului 
Sarbesc, despre care afirma ca s-au stabilit aici pentru a scapa de Serbia cvasi-generala 
generata de Regulamentele Organice in Tarile Romane 38 . Tot aici, intalnim un 
fragment din cartea lui A. Ubicini, Les Serbes de Turquie, Paris 1865, in care se aflau 



Theodor Trapcea, Contributii la istoria Romanilor din Peninsula Balcanica. 
Romanii dintre Timoc si Morava, Bucurefjti, 1939 

Idem, Romanii dintre Timok si Morava in lumina trecutului lor istoric, Bucure^ti, 
1945, respectiv Contributii la istoria Romanilor din Peninsula Balcanica. Romanii dintre 
Timoc si Morava, Bucurefjti, Institutul de studii §i cercetari balcanice, 1946 

George Murnu, Romanii din Bulgaria in Evul Mediu, Bucure^ti, 1939 
37 C. Costante, A. Golopentia, op. cit. 



38 Ibidem, vol. I, p. 5-8 

primele statistici, intre care aceea din 1863 care fixa la 122.593 numarul romanilor 
aflati in Timocul sarbesc 39 . O cifra apropiata, de 127.408 de romani traitori in Timoc 
este data de recensamantul din 1866, ale carui date le aflam integral in articolul 
sarbului V. Jacsici, tiparit in limba rusa la Petersburg in 1873: despre acestia, Jacsici 
afirma ca ei sunt vlahi de acelasi neam cu locuitorii din Valahia si Banat si ca ei, 
vlahii, sunt eel mai numeros popor din Serbia dupa sarbi dar s-au stabilit aici la finele 
secolului al XVII-lea, anume dupa ce sarbii din Timoc condusi de patriarhul Arsenie 
al Ill-lea au parasit regiunea 40 . De asemenea in volumul I aflam si articolul 
geografului maghiar Szabo Josef, deja citat, precum si studiul profesorului sarb 
Dragoljub K. Jovanovic Crna reka. Prilozi za istoriju i etnografiju Srbije (Tdrna 
Rece. Contribute la istoria si etnografia Serbiei), Belgrad, 1883, in care autorul 
observa ca romanii timoceni se imparteau in „ungureni" (denumirea pe care si-au 
dat-o singuri, deoarece afirmau ca vin din Ardeal) si „tarani", adica, scria, Jovanovic, 
romani de obarsie mai veche care s-au stabilit in Krajna probabil dupa tragica lupta 
de la Varna . Urma articolului lui Emile Picot, Chants populaires des Roumanins de 
Serbie, Paris, 1902, unde aflam afirmatia ca fonetica la romanii timoceni este identica 
cu cea a romanilor nord-dunareni, fapt ce reiesea din studierea cantecelor populare de 
pe cele doua maluri ale fluviului 42 . 

Studiul filologului german G. Weigand, mentionat mai sus, este de asemenea 
prezent: referitor la vechimea asezarii romanilor in regiunea Timocului, Weigand era 
de parere ca acestia au sosit in zona in valuri succesive, ultimul datand din vremea 
introducerii Regulamentelor Organice in Tara Romaneasca in 183 1 43 ; profesorul 
german era insa de aceeasi parere cu Dragoljub Jovanovic, anume ca o parte din 
romanii stabiliti in Timoc nu proveneau din Tara Romaneasca, ci din Banat. Volul I 
al culegerii mai cuprindea studiile, deja citate, ale lui G. Valsan, Romanii din Craina 
Serbiei (publicat in 1912), G. Giuglea, Romanii din Serbia. Vechime, stratificari 
etnice, L.T. Boga, Romanii din Serbia, Stojan Romansky precum si C. Constante cu 
Romanii din Valea Timocului si Moraviei (conferinta din 1928). Volumul I se incheia 
cu statistica regiunii Timoc, din cadrul primului recensamant facut in 1921, dupa 
unificarea Iugoslavieie, precum si cu datele obtinute in urma unei anchete intreprinse 
in lagarele de prizonieri din fosta armata iugoslava, in aprilie-mai 1942. Volumul II 
cuprindea notele de calatorie ale geografului austriac F. Kanitz despre Bulgaria 
dunareana editate initial in 1875 44 , articolul lui G. Weigand Rumanen und Arumunen 
in Bulgarien, Leipzig, 1900, G. Valsan, Romanii din Bulgaria si Serbia, mentionat 
mai sus si reluarea monografiei lui Emanoil Bucuta, Romanii dintre Vidin si Timoc, 
Bucuresti, 1923, text cu virtu ti mai degraba literare decat istorice, dar scris cu mult 
sentiment si dovedind o buna cunoastere a realitatilor locului 45 . Volmul mai 
cuprindea reproducerea textelor a 10 scrisori ale romanilor din zona Vidinului 



39 Ibidem, vol. I, p. 10-11 

40 Ibidem, vol. I, p. 15-42 



41 Ibidem, vol. I, p. 59-67 
A2 Ibidem, vol. I, p. 71-74 
A3 Ibidem, vol. I, p. 77-91 

44 Ibidem, vol. II, p. 13-33 

45 Ibidem, p. 69-151 

expediate mitropolitului de Blaj, intre anii 1867-1882, marturie emotionanta a 
legaturilor de suflet dintre fratii de acelasi neam asezati de-o parte si de alta a 
Dunarii. In final, volumul III al culegerii lui C. Constante si A. Golopentia includea 
intre filele sale, textul integral al cartii lui Tihomir Djordjevic Printre romdnii noqtri, 
amintita mai sus precum si Memoriul romanilor din Serbia, inaintat Conferintei de 
Pace de la Paris din 1919 de catre reprezentantul romanilor timoceni, doctor Atanasie 
Popovici 46 . Obiectivitatea stiintifica a autorilor culegerii a permis reproducerea 
replicii sarbesti la memoriul amintit, text intocmit de Tihomir Djordjevic, cu titlul 
Adevdrul asupra romanilor din Serbia , prezentare sintetica a pozitiei sarbesti axata 
pe teoria ca sarbii au fost primii locuitori ai Moravei, Timocului si Banatului, romanii 
nefiind in aceste teritorii decat o prezenta tardiva. 

Parcurgerea contributiilor istoriografice romanesti privind tema abordata, 
aparute inainte de al doilea Razboi Mondial, permite desprinderea catorva 
concluzii. Existenta populatiei romanesti in Timoc este un fapt de necontestat, 
singurul aspect controversat reprezentandu-1 numarul romanilor de aici, care a 
variat uneori de la autor la autor, niciodata insa scazand sub 150.000 de indivizi, 
daca luam in calcul si Timocul bulgaresc. Absenta izvoarelor scrise, mai ales a 
celor provenind din secolele IX -XII si chiar mai tarziu, a reprezentat un serios 
handicap pentru stiinta romaneasca. Date fiind contributiile, cercetarea textelor de 
cronici, mai ales bizantine dar si occidentale a reprezentat o sursa de informatii, in 
acest domeniu exceland nume de mare prestigiu stiintific precum George Murnu 
sau Silviu Dragomir. Un alt domeniu rodnic 1-a reprezentat cercetarea lingvistica 
pe teren, inceputa inca din primii ani ai secolului al XX-lea. 

Pe baza acestor cercetari s-a formulat teza conform careia regiunea Timocului 
si Moravei a facut parte dintre vetrele de formare ale poporului roman, constituind, in 
acelasi timp, o punte esentiala de contact intre marele bloc carpato-danubian si 
comunitatile de aromani raspandite peste tot in sudul Balcanilor. Desi apartinatori, 
atat din punct de vedere istoric cat si din punct de vedere etno-lingvistic blocului 
carpato-danubian, precum au dovedit-o studiile pe teren intreprinse inca din primii 
ani ai secolului al XX-lea, romanii timoceni sunt autohtoni pe propriul lor teritoriu, 
unde au trait intr-o continuitate neintrerupta. 

Istoriografia romana antebelica a trasat jaloane fundamentale pentru intelegerea 
evolutiei istorice a romanilor din Valea Timocului, dar cunoasterea mai aprofundata 
a trecutului acestora continua sa ramana un deziderat actual. 

41 Ibidem, p. 129-147 



